stanford-oval/wikipedia huggingface dataset:
WikiTree

| WikiTree |
| --- | --- |


Verkkosivusto:  https://www.wikitree.com/
Slogan:  Where genealogists collaborate
Kaupallinen:  ei
Tyyppi:  wikiyhteisö
Rekisteröinti:  vapaaehtoinen, ilmainen
Kielet:  englanti
Omistaja:  Interesting.com, Inc
Luonut:  Chris Whitten
Avattu:  2008
Nykyinen tila:  aktiivinen
WikiTree on sukututkimukseen erikoistunut wikiyhteisö, jonka Chris Whitten perusti vuonna 2008. Sen omistaa  Interesting.com, Inc. WikiTreen tavoitteena on luoda yksi laaja sukupuu, johon kaikki sivuston käyttäjät kuuluvat. Sivusto ylläpitää tietokantaa sukupuun henkilöistä ja heidän välisistä sukulaisuussuhteista.
Käyttäjät voivat rakentaa sivustolla omia sukupuitaan, jotka lopulta yhdistyvät toisiinsa yhteisten esivanhempien kautta. Henkilöihin on mahdollista liittää muiden yritysten myymien kaupallisten DNA-testien tuloksia, joiden avulla voidaan löytää uusia yhteyksiä ja vahvistaa tiedettyjä sukulaisuussuhteita. WikiTree on kokonaan ilmainen ja kaikille avoin, mutta ennen kuin käyttäjä saa tehdä merkittäviä muutoksia hänen on sitouduttava noudattamaan yhteisön käytäntöjä. Niissä WikiTree vaatii muun muassa yhteistyön tekemistä, yksityisyyden suojan kunnioittamista ja lähteiden oikeanlaista käyttöä, millä yritetään ylläpitää sivustolla olevan tiedon laatua.
Vuonna 2014 WikiTreen tietokannassa oli 6,7 miljoonaa henkilöä. Heistä suurin osa oli yhdysvaltalaisia, brittejä, saksalaisia, uusiseelantilaisia tai hollantilaisia. Vanhimmat henkilöistä olivat eläneet ensimmäisellä vuosisadalla. Vuoden 2020 helmikuussa tietokannassa oli sivuston mukaan 22 miljoonaa henkilöä ja sen tekemiseen oli osallistunut yli 680 tuhatta käyttäjää.
WikiTree tekee yhteistyötä muiden sukututkimukseen keskittyneiden sivustojen kanssa. Näihin kuuluvat muun muassa FamilySearch ja MyHeritagen omistama Geni.com. Yhteistyö tarkoittaa esimerkiksi tietojen jakamista sivustojen välillä.
WikiTreen tietokantaa on muiden vastaavien tietokantojen tapaan käytetty tietolähteenä muutamissa laskennallisen genomiikan tutkimuksissa. Sinne on tallennettu paljon tietoa, joka ei välttämättä olisi samassa laajuudessa muuten tutkijoiden saavutettavissa esimerkiksi lähdeaineiston fyysisen sijainnin takia. Tietokantaan tallennettu tieto on saatavilla helposti ja nopeasti tiedonlouhintamenetelmiä käyttämällä.
Aiheesta muualla

WikiTreen Suomi-projekti (suomeksi)
Waheeda Rehman

| Waheeda Rehman |
| --- | --- |
 Waheeda Rehman vuonna 2012.
Henkilötiedot
Syntynyt: 14. toukokuuta 1938 (ikä 86) Chengalpattu, Brittiläinen Intia
Ammatti:  näyttelijä
Puoliso:  Shashi Rekhi  (vih. 1974; k. 2000)
Lapset:  2
Näyttelijä
Aktiivisena:  1955–1991, 2002–
Aiheesta muualla
IMDb 
Elonet
AllMovie
Waheeda Rehman (s. 14. toukokuuta 1938 Chengalpattu) on intialainen näyttelijä. Hänet tunnetaan monista suosituista Bollywood-elokuvista 1950-, 1960-luvulta ja 1970-luvun alusta. Intian valtio myönsi hänelle Padma Shri -palkinnon vuonna 1972 ja Padma Bhushan -palkinnon vuonna 2011.
Yksityiselämä

Waheeda Rehman syntyi muslimiperheeseen Chengalpattussa nykyisessä Tamil Nadun osavaltiossa. Hänen luullaan usein olevan kotoisin Hyderabadista, koska elokuvantekijä Guru Dutt löysi hänet sieltä.
Rehman meni naimisiin Shashi Rekhin (tunnettiin taiteilijanimellä Kamaljeet) kanssa vuonna 1974. He saivat kaksi lasta, Sohailin ja Kashvin, jotka ovat molemmat kirjailijoita. Rehmanin aviomies kuoli vuonna 2000.
Palkinnot

Bengal Film Journalists’ Association Awards
1967: Paras naispääosa (hindi) – Teesri Kasam
Filmfare Awards
1966: Paras naispääosa – Guide
1968: Paras naispääosa – Neel Kamal
1994: Elämäntyöpalkinto
International Indian Film Academy Awards
2001: Elämäntyöpalkinto
National Film Awards
1971: Paras naispääosa – Reshma Aur Shera
Muita palkintoja
1972: Padma Shri
2006: NTR National Award
2011: Padma Bhushan
Aiheesta muualla

Wikimedia Commonsissa on kuvia tai muita tiedostoja aiheesta .
Waheeda Rehman Internet Movie Databasessa. (englanniksi)
Waheeda Rehman Elonetissä.
Waheeda Rehman Allmoviessa (englanniksi)
Zurab Tsereteli

Zurab Tsereteli (vas.) ja Eunice Kennedy Shriver.
Zurab Tsereteli (ven. Зураб Константинович Церетели, georg. ზურაბ წერეთელი, 4. tammikuuta 1934) on georgialaissyntyinen venäläinen kuvanveistäjä, taidemaalari ja arkkitehti. Hän on toiminut vuodesta 1997 Venäjän taideakatemian johtajana.
Tserteli valmistui Tbilisin taideakatemiasta. Vuonna 1978 hänet nimitettiin Brockroptin yliopiston professoriksi Yhdysvalloissa.
Tsereteli on Venäjän taideakatemian (vuodesta 1988), Moskovan Unescon tukisäätiön (1991) ja Unescon kansainvälisen taidetoimikunnan puheenjohtaja.[lähde? ]
Tsereteli on luonut muun muassa Moskovassa vuonna 1997 paljastetun Pietari Suuren jättimäisen laivapatsaan,Rooman Gogol-monumentin, Sevillan Kolumbukselle omistetun "Uuden ihmisen synty" ja YK:lle lahjoitetun "Hyvä voittaa pahan" -veistoksen ja New Jerseyn Bayonnen satamaan, vastapäätä New Yorkia syyskuussa 2006 paljastetun, terrori-iskuihin liittyvän Murheen kyynel -monumentin. Hän on myös suunnitellut suurempia monumentteja, kuten Poklonnaja-kukkulan sotamuistomerkin ja Maneesitorin.
Tseretelin satametrinen Pietari Suuri -veistos Moskovassa on useaan otteeseen valittu maailman rumimpien monumenttien listalle, ja sitä on ehdotettu siirrettäväksi sen jälkeen kun Tseretelin suosija Moskovan pormestari Juri Lužkov erotettiin virastaan.Tseretelin töitä
Aiheesta muualla

Wikimedia Commonsissa on kuvia tai muita tiedostoja aiheesta .
Elämäkerta (Arkistoitu – Internet Archive) (englanniksi)
Água viva, ajatuksen takana

| Água viva, ajatuksen takana> Água viva |
| --- | --- |

Alkuperäisteos
Kirjailija:  Clarice Lispector
Kieli:  portugali
Kustantaja:  Editora Rocco
Julkaistu:  1973
Sivumäärä:  88
Suomennos
Suomentaja:  Tarja Härkönen
Kustantaja:  Ai-ai
Julkaistu:  2000
Sivumäärä:  107
ISBN:  952-5146-13-8
Löydä lisää kirjojaKirjallisuuden teemasivulta
Água viva, ajatuksen takana (pašt. ‏Água viva‎) on Clarice Lispectorin merkittävimpiin kuuluva, joskus jopa hienoimpana pidetty teos. Se ilmestyi 1973. Suomeksi teos ilmestyi vuonna 2000, ja sen suomentaja on Tarja Härkönen.
Portugalinkielisen alkuteoksen kansi.
Kun kirja ilmestyi, se julistettiin heti mestariteokseksi. Brasilialainen kriitikko kirjoitti: ”Tällä teoksella Clarice Lispector herättää Brasiliassa parhaillaan julkaistavan kirjallisuuden masentavasta ja halventavasta horrostilasta ja nostaa sen universaalille kestävälle ja loistavalle tasolle.”
Entinen nunna Olga Borelli, joka noihin aikoihin astui Lispectorin elämään ja josta tuli hänen uskollinen avustajansa ja ystävänsä, muisteli:
»Hän oli epävarma ja kyseli ihmisiltä heidän mielipidettään. Muiden kirjojen suhteen Clarice ei osoittanut sellaista epävarmuutta. Água vivan suhteen hän osoitti. Silloin näin ensimmäisen kerran Claricen epäröivän ennen kuin hän antoi kirjan kustantajalle. Hän itse sanoi niin.»
Kriitikko Helena Sinervon mukaan Lispector pohtii kirjassa ”filosofisesti kirjoitusprosessia ja ilmaisee suoraan naisen ruumiillisuuteen vertautuvia esteettisiä pyrkimyksiä”. Lispector ja ehkä erityisesti tämä teos on vaikuttanut syvästi ranskalaisen filosofin Hélène Cixousin ajatteluun ja hänen käyttämiinsä käsitteisiin sukupuolieron poetiikka ja naiskirjoitus.
Teoksen päähenkilö on taiteilija, joka on luopunut maalaamisesta ja on ryhtynyt kirjoittamaan. Hän kirjoittaa entiselle rakastetulleen, mutta kirjoittaessaan hän etsii nyt-hetkeä, sitä mikä on rivien välissä, ei sitä mikä on näennäisesti sanottu. Kirjoittaminen on kirjan ”minän” mielestä kuin rakastelua, täydellistä, tarinaksi alistamatonta nyt-hetken kokemista. Teos on abstrakti ja filosofinen, ja se jää Sinervolle etäiseksi, sillä hän pohtii tehoaisivatko ”sortaviin rakenteisiin ja naisten ongelmiin [...] pikemminkin juuri naiskirjoituksen torjumat konstit: hyvin kerrotut tarinat”.
Yamato (Kanagawa)

| Yamato (大和市) |
| --- | --- |
 Yamaton kaupungintalo
 lippu:  symboli
 Yamaton sijainti Kanagawan prefektuurissa
 Yamato
 Koordinaatit: 35°29′15″N, 139°27′29″E 
Valtio:  Japani
Alue:  Kantō
Prefektuuri:  Kanagawa
Pinta-ala:  
 – Kokonaispinta-ala:  27,09 km²
Väkiluku (2017):  234 122
 – Väestötiheys:  8 642,4 as./km²
Symbolit:  
 – Kukka:  Asteroideae (nogiku)
 – Puu:  Kiinanvuoristokirsikka
 – Lintu:  Siniharakka
Aikavyöhyke:  UTC+9
 
 www.city.yamato.lg.jp 
Infobox OKVirheellinen NIMI-arvo: 
Yamato (jap. 大和市, Yamato-shi) on Japanin kaupunki Honshūn saaren keskiosassa Kantōn alueella Kanagawan prefektuurissa. Se sijaitsee sisämaassa prefektuurin keskiosassa pääkaupunki Jokohaman länsipuolella ja rajautuu pohjoisessa Tokion metropoliin. Kaupungissa on 234 122 asukasta (vuonna 2017) ja sen pinta-ala on 27,09 neliökilometriä. Yamato on nimitetty yhdeksi Japanin erityiskaupungeista.
Yamato on paikannimenä uudehko. Japanin kunnallishallinnon perustamisen yhteydessä vuonna 1889 nykyisen kaupungin alue jakautui Shibuyan ja Tsurumin kyläkuntiin, joista jälkimmäinen muutti nimensä Yamatoksi vuonna 1891. Yamatosta tehtiin maaseutukaupunki vuonna 1943, Shibuyasta vuonna 1944. Osa Shibuyasta liitettiin vuonna 1955 Fujisawan kaupunkiin, jäljelle jäänyt osa seuraavana vuonna Yamatoon, josta tehtiin kaupunki vuonna 1959. Yamatoa palvelevat Tokyū-rautateiden Den’entoshi-linja, Odakyū-rautateiden Enoshima-linja ja Sagami-rautateiden Sōtetsu-päälinja.
Aiheesta muualla

Kuvia tai muita tiedostoja aiheesta Yamato Wikimedia Commonsissa
Kaupungin internetsivut (japaniksi)
WordPress Foundation

| WordPress Foundation |
| --- | --- |
Perustettu:  Tammikuu 2010
Perustaja:  Matt Mullenweg
Tyyppi:  501(c)3
Toimiala:  avoimen lähdekoodin ohjelmistot
Aiheesta muualla
Sivusto
Infobox OKNimi-testi OK: 
WordPress Foundation on voittoa tavoittelematon organisaatio, joka on perustettu tukemaan avoimen lähdekoodin WordPress-projektia. Organisaation tarkoitus on taata avoin pääsy WordPressin ohjelmistoprojekteihin ikuisesti. Osana tätä organisaatio omistaa ja vastaa WordPress, WordCamp sekä joistain muista WordPressiin liittyvistä tavaramerkeistä.
Historia

Tammikuussa 2010 Matt Mullenweg perusti organisaation omistamaan ja vastaamaan WordPressin tavaramerkeistä. Aiemmin – vuodesta 2006 alkaen – Automattic-yhtiö toimi WordPressin tavamerkin väliaikaisena haltijana. Tarkoitus oli alusta alkaen myöhemmin sijoittaa WordPressin tavaramerkit WordPress Foundationille, jota ei vielä 2006 ollut olemassa ja jonka perustaminen kesti lopulta odotettua kauemmin.
Aiheesta muualla

Virallinen verkkosivusto
Milestones – The Story of WordPress
Ylinenlompolo (Pello, Konttajärvi)

| Ylinenlompolo |
| --- | --- |
Valtiot:  Suomi
Paikkakunta:  Pello
Koordinaatit:  66°56′35″N, 24°28′39″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  Välijoki 
Järvinumero:  67.958.1.002
Mittaustietoja
Pinnankorkeus:  157,4 m  
Rantaviiva:  2,223 km  
Pinta-ala:  17,759 ha  
Saaria:  1 
 fiYlinenlompolo 
Ylinenlompolo  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 17,8 hehtaaria, se on 850 metriä pitkä ja 350 metriä leveä. Järvellä on kartan mukaan yksi saari. Sen rantaviivan pituus on 2,2 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Aalisjoen valuma-alueella (67.95), jonka Lompolojoen valuma-alueeseen (67.958) se kuuluu. Järven vedenpinnan korkeus on 157,4 metriä mpy.
Ylinenlompolo (Pello, Lampsijärvi)

| Ylinenlompolo |
| --- | --- |
Valtiot:  Suomi
Paikkakunta:  Pello
Koordinaatit:  66°43′22″N, 24°29′28″E
Vesistöalue ja valuma-alueen tietoja
Laskujoki:  Välijoki 
Järvinumero:  67.936.1.005
Mittaustietoja
Pinnankorkeus:  90,7 m  
Rantaviiva:  1,877 km  
Pinta-ala:  17,915 ha  
Saaria:  ei saaria 
 fiYlinenlompolo 
Ylinenlompolo  on Lapissa Pellossa Lampsijärven kylän lähellä sijaitseva järvi.
Maantietoa

Järven pinta-ala on 17,9 hehtaaria, se on 650 metriä pitkä ja 450 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,9 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Lampsijoen valuma-alueeseen (67.936) se kuuluu. Järven vedenpinnan korkeus on 90,7 metriä mpy.
Ylinenlampi (Parkano, Jaakkolankylä)

| Ylinenlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°58′16″N, 23°09′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  Mäkelänkoski 
Järvinumero:  35.574.1.012
Mittaustietoja
Pinnankorkeus:  120,5 m 
Rantaviiva:  0,654 km 
Pinta-ala:  0,01603 km² 
 fiYlinenlampi 
Ylinenlampi  on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ylinenlampi on osa Sammatinjoen valuma-aluetta.
Maantietoa

Lammen pituus on 300 metriä, leveys 100 metriä ja sen pinta-ala on 1,6 hehtaaria. Se sijaitsee Sammatinjoen uoman järviketjun toiseksi alimmaisena järvenä, joka laskee Lehtijärveen 30 metriä pitkän Mäkelänkosken kautta. Koskessa on vain 10 senttimetrin pudotus. Lampeen tulee vettä vain Marjolammesta, jonka 150-metriseen lasku-uomaan yhtyy oikealta eli lännestä Korpiluoma. Se on noin kaksi kilometriä pitkä suo-oja, joka on myös Korpilammen laskuoja. Ylisenlammella ei ole muita tulo-ojia. Rantaviivan pituus on 650 metriä, josta länsiranta on suota ja itäranta kovaa maata. Ranassa on vain yksi vapaa-ajan asunto. Lammelle pääsee yhdystieltä 13275, joka kulkee sen länsipuolella. Lammen ohittaa itäpuolelta Tampere-Seinäjoki-junarata.
Historiaa

Vanhassa puhtaaksipiirretyssä Parkanon pitäjänkartassa 1800-luvulta kaksi peräkkäistä järveä Ylinenlampi ja Marjolampi on piirretty yhdeksi pitkäksi järveksi, jonka laskuoja mutkitteli lyhyenä Lehtijärveen. Tilanne oli vielä sama vuonna 1909. Järven eteläpäässä sijaitsi Mäkelän pieni torppa. Torpan kautta kulki etelästä pohjoiseen tie, joka seurasi Sammatinjoen uomaa.
Warmia-Masurian voivodikunta

| Warmia-Masurian voivodikunta Województwo warmińsko-mazurskie |
| --- | --- |
 Ełkin kaupunki Ełkjärven rannalla
 Lippu:  Vaakuna
 Voivodikunnan sijainti Puolassa
 Koordinaatit: 53°51′00″N, 20°49′00″E 
Valtio:  Puola
Piirivapaita kaupunkeja:  2
Piirikuntia:  19
Perustettu:  1999
Hallinto:  
 – hallinnollinen keskus:  Olsztyn
 – voivodi:  Artur Chojecki
Pinta-ala:  24 173 km²
Väkiluku (2019):  1 422 737
 – väestötiheys:  59 as./km²
Lyhenteet:  
 – rekisterikilven tunnus:  N
 – ISO 3166:  PL-WN
 
Voivodikunnan internetsivut
Warmia-Masurian voivodikunta (puol. województwo warmińsko-mazurskie) on yksi Puolan 16 voivodikunnasta eli läänistä. Voivodikunnassa on arviolta 1 422 737 asukasta (vuonna 2019) ja sen pinta-ala on 24 173 neliökilometriä. Sen pääkaupunki on Olsztyn.
Warmia-Masurian voivodikunta syntyi 1. tammikuuta 1999 voimaan astuneen hallintouudistuksen jälkeen, kun entinen Olsztynin voivodikunta sekä osia Suwałkin ja Elblągin voivodikunnista yhdistettiin nykyiseksi Warmia-Masurian voivodikunnaksi. Sen nimi tulee Warmian ja Masurian historiallisista alueista.
Voivodikunta käsittää aiemman Itä-Preussin eteläosan. Se sijaitsee Puolan koillisosassa ja rajautuu pohjoisessa Venäjän Kaliningradin alueeseen sekä Itämeren Veikselinhaffiin, idässä Podlasian voivodikuntaan, etelässä Masovian voivodikuntaan, lounaassa Kujavia-Pommerin voivodikuntaan ja lännessä Pommerin voivodikuntaan.
Warmia-Masurian voivodikunnan pinta-alasta arviolta 31,7 prosenttia on metsän peitossa (yht. 785,9 tuhatta ha). Yksittäisten piirikuntien pinta-alasta suurimman osuuden metsät muodostavat Szczytnon piirikunnassa (50,6 %) ja kunnista Ruciane-Nidassa (71,7 %).
Väestö

Vuoden 2019 lopussa voivodikunnan asukkaista 50,7 prosenttia arvioitiin olevan naispuolisia ja 49,3 prosenttia miespuolisia. Väkiluvun ennakoidaan vuoteen 2050 mennessä pienenevän 1 207 933 asukkaaseen. Alle 18-vuotiaiden arvioitiin vuoden 2019 lopussa muodostaneen 18,2 prosenttia piirikunnan väestöstä, työikäisten 61,2 prosenttia ja eläkeikäisten 20,5 prosenttia väestön keski-iän ollessa 41,3 vuotta. Elävänä syntyneiden määrä oli vuonna 2019 yhteensä 12 911 lasta.
Hallinnollinen jako

Warmia-Masurian voivodikunta on jaettu 21 piirikuntaan (puol. powiat), joista kaksi on kaupunkikuntia ja 19 piirikuntia. Läänissä on yhteensä 116 kuntaa (puol. gmina). Voivodikunnassa on yhteensä 49 kaupunkia, joista 10 suurinta on oheisessa taulukossa järjestyksessä asukasluvun perusteella.
| Sija | Kaupunki | Väkiluku | Pinta-ala |
| --- | --- | --- | --- |
| 1. | Olsztyn | 176 387 | 88.328 km² |
| 2. | Elbląg | 127 055 | 80 km² |
| 3. | Ełk | 55 156 | 21.07 km² |
| 4. | Ostróda | 33 419 | 14.15 km² |
| 5. | Iława | 32 326 | 21.88 km² |
| 6. | Giżycko | 29 667 | 13.87 km² |
| 7. | Kętrzyn | 28 000 | 10.34 km² |
| 8. | Szczytno | 27 013 | 9.96 km² |
| 9. | Bartoszyce | 25 423 | 11 km² |
| 10. | Mrągowo | 21 772 | 14.8 km² |
Aiheesta muualla

Kuvia tai muita tiedostoja aiheesta Warmia-Masurian voivodikunta Wikimedia Commonsissa
Voivodikunnan internetsivut
Puolan voivodikunnat
Ala-Karpatia
Ala-Sleesia
Kujavia-Pommeri
Łódź
Lublin
Lubusz
Länsi-Pommeri
Masovia
Opole
Podlasia
Pommeri
Sleesia
Iso-Puola
Świętokrzyskie
Vähä-Puola
Warmia-Masuria
Voivodikunnan väestöpyramidi 2014.
Ágra (Lesbos)

| Ágra Άγρα |
| --- | --- |
 Ágra
 Koordinaatit: 39°9′29″N, 26°3′39″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301070201
Korkeus:  344 m
Väkiluku (2011):  955
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágra (kreik. Άγρα) on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 955 (vuonna 2011).
Tuulimyllyjä Ágrassa.
Ágran kylä sijaitsee Lesboksen lounaisosissa noin 27 kilometriä lounaaseen Kallonín kylästä. Se on rakennettu noin 344 metrin korkeuteen merenpinnasta laskettuna. Ágra muodostaa myös laajemman kyläyhdyskunnan (Δημοτική Κοινότητα Άγρας, Dimotikí Koinótita Ágras), johon kuuluvat varsinaisen Ágran kylän lisäksi Apothíkesin kylä sekä Ágios Geórgioksen saari. Koko yhdyskunnan väkiluku on 1 013.
Aiemmin kylä kuului Kallonín kuntaan ja vuodesta 2011 lähtien Länsi-Lesboksen kunnan Kallonín kunnallisyksikköön.
Violetta Villas

| Violetta Villas |
| --- | --- |

Henkilötiedot
Syntynyt: 10. kesäkuuta 1938
Kuollut: 5. joulukuuta 2011 (73 vuotta)
Muusikko
Taiteilijanimi:  Violetta Eliza Villas ja Violetta Villas 
Tyylilajit:  jazz ja cabaret (käännä suomeksi) 
Soittimet:  piano 
Levy-yhtiöt:  Capitol Records 
 Nimikirjoitus
  [ Muokkaa Wikidatassa ] [ ohje ]  
Violetta Villas (s. 10. kesäkuuta 1938 – 5. joulukuuta 2011) oli puolalaissyntyinen laulaja, äänialaltaan sopraano. Hänen koko nimensä oli Czesława Maria Violetta Elise Gospodarek-Kowalczyk de domo Cieślak.
Diskografia > LP-albumit

| Vuosi | Otsikko |
| --- | --- |
1962: Rendez-vous with Violetta Villas
1966: Violetta Villas
1967: Violetta Villas
1967: For you my darling
1968: About Love...
1977: There is no love without jealousy
1980: Old hits
1986: Violetta Villas
1987: The greatest hits
Diskografia > CD-albumit

| Vuosi | Otsikko |
| --- | --- |
1992: For you beloved
1992: The most beautiful christmas carols
1994: Dolly
1995: VV - gold hits, part 1
1995: VV - gold hits, part 2
1996: Golden hits
1997: Jestem taka a nie inna
1997: Christmas carols
1998: Dolly
1999: Platinum collection
1999: V. Villas sings the most beautiful christmas carols
2000: Kiss of fire
2000: Golden hits
2001: When Jesus Christ was born...
2001: Violetta Villas
2001: For you my darling
2001: There is no love without jealousy
2003: Valentine hits
2003: To you, mother
2004: Christmas carol of hearts
2006: I am what I am
2007: To comfort the heart and warmth the soul
2009: From archive of the Polish Radio, vol. 11
2009: When Jesus Christ was born... - reedition
Diskografia > MC

| Vuosi | Otsikko |
| --- | --- |
1969: Las Vegas
1977: There is no love without jealousy
1987: The greatest hits
1992: For you beloved, part 1
1992: For you beloved, part 2
1992: The best of
1992: The best of, part 1
1992: The best of, part 2
1992: The best of, part 3
1994: Doll
1994: I am what I am
1995: Only to you
1996: Golden hits
1997: Christmas carols
1997: Jestem taka a nie inna
1998: Golden hits
1999: Platunim collection
2000: Violetta Villas
2000: Kiss of fire
Diskografia > Singlet

| Vuosi | Otsikko |
| --- | --- |
1961: Ja ci nie wierzę
1961: Taki mróz
1961: Nie zdążyłam
1961: Dla ciebie miły
1961: Marianna ruda
1961: Sekret
1961: Dla ciebie miły
1961: Kiedy Allach szedł
1962: Ożeń się Johny
1962: To mówią marakasy
1962: Duety z Tadeuszem Woźniakowskim
1963: Szesnaście lat
1963: Zorro
1963: Kiedy Allach szedł
1964: Muzyka taneczna
1964: Błękitna tarantella
1964: Opole - stolica polskiej piosenki
1964: Uśmiechem miłość się zaczyna
1965: Jak nie to nie
1965: Nic nikomu nie mów
1965: Józek
1966: Do ciebie mamo
1966: Dla ciebie miły
1966: Nie jestem taka zła
1969: Do ciebie mamo
1986: Mundial'86
1987: Sosna z mego snu
1987: Wszedzie gdzie ty
Diskografia > Cardboard-äänitteet

| Vuosi | Otsikko |
| --- | --- |
1964: Przyjdzie na to czas
1964: Czterdzieści kasztanów
1965: Mamma
1965: Do ciebie, mamo
1967: W Zakopanem pada deszcz
1970: Znowu ciebie mam
1977: Nie ma miłości bez zazdrości
Diskografia > Kokoelmalevyt

| Otsikko | Albumi |
| --- | --- |
Przyjdzie na to czas: Powracające melodyjki
Wszędzie, gdzie ty: Przeboje gwiazd
Czterdzieści kasztanów: Piosenki J. Gałkowskiego
Wszędzie, gdzie ty: Przeboje'78
Sosna z mego snu: Niebo z moich stron
Do ciebie mamo: Gdzie ten świat młodych lat
Wszędzie, gdzie ty: Succurrens
Przyjdzie na to czas: Przeboje 40-lecia
Całuj gorąco: Andrzej Jastrzębiec-Kozłowski
Ave Maria no morro: Stefan Rachoń przypomina
Granada: Z melodią i piosenką dookoła świata
Maria la O: Z melodią i piosenką dookoła świata
Do ciebie mamo:  XX-lecie PP Polskie Nagrania
Mazurskie wspomnienia: Mimozami jesień się zaczyna
Wszędzie, gdzie ty: Andrzej Januszko i jego piosenki
Jesteś mi potrzebny: L. Bogdanowicz i jego piosenki
Spójrz prosto w oczy Przyjdzie na to czas: Tych lat nie odda nikt
Do ciebie mamo: Piosenki dla mojej matki
Dla ciebie miły Szesnaście lat: Przeboje R. Siedleckiego
Dla ciebie miły: Z melodią i piosenką dookoła świata
Szesnaście lat: Z melodią i piosenką dookoła świata
Szesnaście lat Zegar z kukułką Czy lubi pani tańczyc twista Spójrz prosto w oczy: Daj mi zachować wspomnienia
Przyjdzie na to czas: Rytmy młodych
Dla ciebie miły: Piosenki lat 50-tych vol. 2
Wachlarz: Z archiwum Veritonu
Ali alo: Z archiwum Veritonu
Kiedy Allach szedł: Z archiwum Veritonu
Dla ciebie miły: Konkurs Piosenki Polskiej '61 
Czy pani tańczy twista: Radiowe piosenki miesiąca
Marianna ruda: Kalejdoskop piosenek nr 3
Salomon: Czarny Alibaba i inne piosenki
Józek: Złote Przeboje vol.5
Dla ciebie miły: Naj z Naj
Taki mróz: Komu piosenkę
Rudy rydz: Złote Przeboje 50-60
Dla ciebie miły: Klasyka Polskiej Piosenki cz. 3
Spójrz prosto w oczy: Piosenki Wojciecha Piętowskiego
Salomon Czy pani tańczy twista: T. Woźniakowski - największe przeboje
 Kochaj mnie, a będę twoją: Tata 2
Do ciebie mamo: Piosenki dla mamy
Złota maska Szczęścia nie szukaj daleko: Wasowski da się lubić
Szesnaście lat: Miłość ze szkolnej ławki
Mazurskie wspomnienia: Lato, ty i ja
Do ciebie mamo: Piosenki dla mojej matki
Aiheesta muualla

Kuvia tai muita tiedostoja aiheesta Violetta Villas Wikimedia Commonsissa